****



|  |  |
| --- | --- |
|  |  |
|       | LaksetorvetDK-8900 Randers CTelefon 89 15 15 15www.randers.dk |
| 29. januar 2015 |

**Ændret serviceniveau – kørsel**

Vi skriver til dig, da der er sket nogle ændringer i forhold til medarbejdernes kørsel med borgere, som er bevilget bostøtte/specialvejleder i Randers kommune.

Det er besluttet, at der ikke længere kan køres med borgere i forbindelse med bostøtte/specialvejledning jf. servicelovens §85 pr.

Medarbejderen må heller ikke køre i borgerens bil.

Skal man transportere sig sammen med sin bostøtte/specialvejleder, så skal det foregå med offentlig transport.

Baggrunden

Vi arbejder med et rehabiliterende sigte i Randers kommune. Vi understøtter borgeren i at blive så selvhjulpen som muligt. I forhold til kørsel, mener vi, at dette gøres bedst ved at træne, støtte og motivere til at køre med offentlig transport.

Nogle vil ikke kunne benytte offentlig transport, og vil have ret til patientbefordring via regionen til sygehus/speciallæge. Du skal kontakte regionens kørselskontor herom, hvis dette er relevant for dig.

Der er også muligt at søge om handicapkørsel. Betingelserne herfor kan du læse mere om på Randers kommunes hjemmeside www.randers.dk

Økonomi

Du skal betale for din egen billet. Din bostøttes/specialvejleders udgift bliver afholdt af kommunen.

Hvis du oplever, at dette brev påvirker din bevilling af bostøtte/specialvejledning, opfordres du til at snakke med din bostøtte/specialvejleder om, hvilke muligheder der er. Bostøtten/specialvejlederen kan efterfølgende tage kontakt til din sagsbehandler i Socialafdelingen.

Denne afgørelse kan ikke indbringes for anden administrativ myndighed jf. retssikkerhedslovens §60, stk. 3:

*§60, stk. 3: Afgørelser om det generelle serviceniveau, herunder hvilke tilbud og pladser der skal være til rådighed i kommunen og takster for tilbuddene, kan ikke indbringes for anden administrativ myndighed.*

Klager over kommunens serviceniveau kan i stedet rettes til kommunens ledelse, hvilket vil sige borgmesteren eller kommunalbestyrelsen.

Venlig hilsen

Socialafdelingen

Randers kommune